tomron87/hebrew-wikipedia-sentences-corpus huggingface dataset:
המושג מתייחס באופן ספצילי לאיגוד הנשים החברתי והפוליטי (WSPU), תנועה לנשים בלבד שנוסדה בשנת 1903 על ידי אמלין פנקהרסט, שהייתה מעורבת בעצמה בפעולה ישירה ובמרי אזרחי.
ב-1906, מדווח בדיילי מייל כתב את המונח "Suffragette" (סופרג'ט), בהקשר לנשות איגוד הנשים החברתי והפוליטי אשר הגדירו את עצמן "סופרג'יסטיות" (Suffragist), כדי לזלזל בנשים הדוגלות בזכות בחירה לנשים.
נשות האיגוד אימצו את המונח ואף קראו לעיתונים של האיגוד בשם "Suffragette".
בהמשך, הסופרג'ט הפכה לתנועה עולמית שנאבקה בגל הראשון של הפמיניזם.
נשים ניצחו במאבקן לזכות הבחירה בכמה מדינות עד סוף המאה ה-19; בשנת 1893, ניו זילנד הפכה למדינה העצמאית הראשונה שהעניקה זכות בחירה לנשים מגיל 21. עם זאת, לנשים בממלכה המאוחדת טרם הייתה זכות בחירה.
ב-1903, פנקהרסט, פעילה חברתית לזכויות נשים, החליטה שנשים צריכות "לעשות את העבודה בעצמן", וב-10 באוקטובר 1903, הכריזה על הקמת איגוד הנשים החברתי והפוליטי, שמטרתו הייתה להביא לזכות בחירה לנשים.
המוטו שלהן היה "מעשים, לא עבודות" (deeds, not words).
הסופרג'יסטיות פגעו בפוליטיקאים, ניסו להסתער על הפרלמנט הבריטי, הותקפו מינית במהלך עימותים עם המשטרה, כבלו את עצמן למעקות, ניפצו חלונות, ביצעו מסע הפצצות והצתות ארצי, ובשל כך, ספגו ביקורת רבה בתקשורת הבריטית.
כאשר נשות הארגון נכלאו, פתחו בשביתת רעב, בהן לא אכלו בין מספר ימים לשבוע, ועל כך הגיבה הממשלה בהזנה בכפייה.
הסופרג'יסטית הראשונה שהוזנה בכפייה הייתה אולין הילדה בורקיט.
ב-4 ביוני 1913, הסופרג'יסטית אמילי דייוויסון, חדרה למסלול מרוץ סוסים בדרבי באפסום ונרמסה תחת סוס דוהר שהיה שייך למלך בריטניה, ג'ורג' החמישי.
האירוע סוקר בתקשורת רבות, מה שהביא לפריצה כוללת בפעילותיהן של איגוד הנשים החברתי והפוליטי בפרט ושל הסופרג'יסטיות בכלל.
למרות זאת, לא כל הסופרג'יסטיות תמכו בפעילות החריפה שנקטו חלק מהנשים בארגון.
מסע הסופרג'טיות הופסק עם פרוץ מלחמת העולם הראשונה ב-1914. לאחר המלחמה, עבר חוק ייצוג העם 1918, אשר נתן זכות הצבעה לנשים מעל גיל 30 שעמדו בדרישות מסוימות.
עשר שנים לאחר מכן, נשים זכו לשוויון אלקטורלי מוחלט, תחת חוק ייצוג העם (זכיינות שווה) 1928.
נשים שאפו ונאבקו לקבל זכות הצבעה, עוד במהלך המאה ה-19. זכות בחירה לנשים הוענקה לראשונה ברפובליקה הקורסיקנית ב-1755, שהייתה מושפעת מאוד מעידן הנאורות, תקופה בהיסטוריה האינטלקטואלית המערבית מסוף המאה ה-17 ועד סוף המאה ה-18. עם זאת, זכות הצבעה לנשים לא הייתה נפוצה באותה התקופה, גם לא באזורים ההשופעו מעידן הנאורות.
המדינה העצמאית הראשונה שהעניקה זכות הצבעה לנשים, הייתה ניו זילנד, בשנת 1893, וזה קרה לאחר מאבק ציבורי של איגוד המתינות הנוצרי של האישה (Women's Christian Temperance Union - WCTU), איגוד שפעל ונאבק מ-1874. ב-1895, נשים קיבלו זכות בחירה גם באוסטרליה הדרומית, בזכות מאבקן של נשים כמו קתרין הלן ספנס.
גם בממלכה המאוחדת החלו להופיע תנועות לקידום זכויות נשים, כשדגלן היה מתן זכות הצבעה.
הראשון שקידם את הנושא, היה ג'ון סטיוארט מיל, פילוסוף, כלכלן פוליטי, פמיניסט ועובד ציבור אנגלי, אשר נחשב להוגה הליברלי המשפיע ביותר במאה ה-19. ג'ון במקור, קיבל השראה רבה מהחיבור של הרייט טיילור מיל "זכויות נשים"(Enfranchisement of Women), ואף ציין זאת.
הוא כתב את ספר העיון הפילוסופי "שעבוד האישה" (The Subjection of Women).
מיל טען כי אי שוויון לנשים הוא שריד מתפיסות עבר המקבלות את המצוי כראוי, אך אין להן עוד מקום בעולם המודרני.
הקמת איגוד הנשים החברתי והפוליטי
היא הזמינה את חברות המפלגה לפגישה בביתה, ואמרה להן: "אנחנו צריכות לעשות את העבודה בעצמנו, אנחנו צריכות שתהיה לנו תנועה עצמאית של נשים", והציעה להקים מפלגה משל עצמן.
בפגישה פוליטית במנצ'סטר בשנת 1905, כריסטבל פנקהרסט ועובדת הטחנה, אנני קני, שיבשו את הנאומים של הליברלים וינסטון צ'רצ'יל וסר אדוארד גריי, ושאלו מה דעותיהם לגבי הבאת זכות הצבעה לנשים.
באותה תקופה, היו רק גברים באותם הפגישות.
הקהל זעם, וכשהנשים פרסו דגל "הצבעות לנשים" (Votes for Women), נעצרו בשל תקיפה טכנית של שוטר.
כשפנקהרסט וקני הופיעו בבית המשפט, שניהן סירבו לשלם את הקנס שהוטל, והעדיפו ללכת לכלא, כך שהתקשורת תסקר את מטרתן.
ביולי 1908, נשים מהאיגוד ביצעו מחאה בפארק היטון, ובו הכריזו על מאבקן.
בעיתונים שונים, נשות האיגוד נראו כמו נשים גבריות סטריוטיפיות.
לכן, הסופרג'יסטיות החליטו להציג את עצמן באופן נשי כשהן מופיעות באופן פומבי.
ב-1908 עיצבה העורכת המשותפת של העיתון, אמלין פת'יק-לורנס, את ערכת הצבעים של הסופרג'טים: סגול לנאמנות ולכבוד, לבן לטוהר, וירוק לתקווה.
האיגוד גדל עם הזמן, ונשים שהזדהו עם המטרה של האיגוד, לבשו את ערכת הצבעים עליהן, לעיתים קרובות בדיסקרטיות בתכשיט קטן או בתוך נרתיק וסטה בצורת לב.
בדצמבר 1908, בתקופת הכריסמס, Mappin & Webb, חנות תכשיטים לונדונית, הוציאה קטלוג של איגוד הנשים.
בנוסף לכך, הסופרג'יסטיות יזמו כספים בעצמן לטובת פעילותן הפוליטית.
כך למשל עשו ב-1909 עם המשחק Pank-a-Squith .
מדובר היה במשחק לוח בצורת ספירלה, והשחקנים נדרשו להוביל את דמותם הסופרג'יסטית מביתם לפרלמנט הבריטי, וזאת דרך מכשולים שניצבו בדרך, כגון ראש הממשלה הרברט הנרי אסקווית' והממשלה הליברלית שהתקיימה אז בממלכה המאוחדת.
בשנת 1909, הסופרג'יסטיות דייזי סולומון ואלספת' מקללנד ניסו להוציא לפועל רעיון מהפכני, ולהישלח בתוך תיבת דואר בשביל לדבר עם אסקווית'.
עם זאת, בדאונינג 10 פסלו את התוכנית והיא לא יצאה לפועל.
סופרג'טים לא הוכרו כאסירים פוליטיים, ורבים מהם ערכו שביתות רעב בזמן שהיו כלואים.
האישה הראשונה שסירבה לאכול הייתה מריון וואלאס דאנלופ, סופרג'יסטית שנידונה לחודש על ונדליזם ביולי 1909.
סופרגירל הוא סרט גיבורי-על אמריקאי המבוסס על דמותה של קארה זור-אל / סופרגירל (דודניתו הקריפטונית של קאל-אל/סופרמן) מאת אוטו בינדר וקורט סוואן.
הסרט הופק על ידי אולפני די.סי, יופץ על ידי אולפני האחים וורנר, והוא השני ביקום הקולנועי המאותחל של DC.
הסרט בוים על ידי קרייג גילספי, על פי תסריט מאת אנה נוגיירה, ומככבת בו מילי אלקוק בדמותה של קארה זור-אל / סופרגירל, לצדם של מתיאס סכונארטס, איב רידלי, דייוויד קרומהולץ ואמילי ביצ'ם.
באוגוסט 2018 נמסר לראשונה על פיתוחו של סרט סולו בכיכובה של סופרגירל, שהוצגה לראשונה בסרט "הפלאש" (2023) בגילומה של סשה קאייה, עבור היקום הקולנועי של DC.
באוקטובר 2022 הוכרז על שינוי בפיתוח הסרט כאשר ג'יימס גאן ופיטר ספרן הפכו למנכ"לים-שותפים של אולפני די.סי, ובינואר 2023 הוכרז כי הסרט יתבסס על מיני-סדרת הקומיקס "סופרגירל: אשת המחר" (2021–22) מאת טום קינג ובילקיס אוולי.
צילומי הסרט החלו בינואר 2025 באולפני האחים וורנר שבליבסדן, בלונדון שבאנגליה ובאיסלנד, והסתיימו במאי 2025.
הסרט עתיד לעלות לאקרנים בארצות הברית ב-26 ביוני 2026; ולהיות חלק מהשלב הראשון של יקום הקולנועי המאותחל של DC, "אלים ומפלצות".
לאחר יום הולדתה ה-21, יוצאת קארה זור-אל למסע ברחבי הגלקסיה עם קריפטו בחיפוש אחר נקמת הוריה ועמה הקריפטוני.
מילי אלקוק – קארה זור-אל / סופרגירל, דודניתו של קאל-אל / סופרמן, שגדלה על כוכב-הלכת קריפטון ההרוס וחזתה במות הקרובים לה, מה שהפך אותה לאדם מחוספס יותר מבן-דודה, שגדל על-פני כדור הארץ.
מתיאס סכונארטס – קרם בן הגבעות הצהובות
איב רידלי – רותי מרי נול, בחורה צעירה שסופרגירל פוגשת במהלך מסעה.
דייוויד קרומהולץ – זור-אל, אביה של סופרגירל.
אמילי ביצ'ם – אלורה אין-זה, אמה של סופרגירל.
בנוסף, ג'ייסון מומואה עתיד להופיע בהופעת קמע בדמותו של לובו, שכיר חרב חוצני וצייד ראשים מכוכב-הלכת האוטופי צ'רניה, ודמותו של כלב-העל עתידה גם היא להופיע בסרט.
באוגוסט 2018 נמסר כי התסריטאי אורן עוזיאל נשכר על ידי אולפני "האחים וורנר" עבור כתיבת תסריט לסרט סולו שיתבסס על דמותה של סופרגירל.
רצון זה של "האחים וורנר" ו-"DC Films" להפיק סולו על דמותה נבע מהחלטתם לאמץ גישה חדשה עבור היקום הקולנועי של DC בעקבות אכזבות ביקורתיות ומסחריות קודמות.
פיתוחו של הסרט באותה העת היה מצוי בשלבים מוקדמים, אך "האחים וורנר" הביעו רצון תקיף להתקדם עם הפקתו ולשכור במאית.
הפקת הסרט התעתדה להתחיל בתחילת 2020, אך הוקפאה בעקבות התפרצות מגפת הקורונה.
בפברואר 2021 נמסר על ליהוקה של סשה קאייה לגילום דמותה של סופרגירל בסרט "הפלאש" (2023) וכי קאייה חתמה על חוזה מרובה-פרויקטים עבור גילום הדמות.
לאותה תקופה, התעתד הסרט לעלות לאקרנים במהלך שנת 2022 או 2023. באפריל 2022 הוכרז על התמזגותם של " וחברת האם של "האחים וורנר", "WarnerMedia", לחברה חדשה בשם "האחים וורנר דיסקברי", שבראשה יעמוד הנשיא והמנכ"ל דייוויד זאסלב.
החברה החדשה הייתה צפויה לארגן מחדש את "DC Entertainment", וזאסלב החל לחפש קולנוען שיישא בתפקיד זהה לשל נשיא אולפני מארוול, קווין פייגי, במטרה להוביל את חברת-הבת החדשה.
באוגוסט 2021 דיווחה העיתונאית טטיאנה סיגל עבור "רולינג סטון" כי הפקת סרט הסולו עבור דמותה של סופרגירל אינה צפויה להתקדם תחת נשיאותו של זאסלב; באותה תקופה אף נרמז כי הפקת הסרט בוטלה בחשאי.
באוקטובר 2021 הוכרז על מינויים של הקולנוען ג'יימס גאן והמפיק פיטר ספרן הוכרזו כיו"רים-שותפים ומנכ"לים-שותפים של אולפני די.סי החדשים.
שבוע לאחר כניסתם לתפקיד, הצמד החל לעבוד עם קבוצת תסריטאים על מנת לפתח יקום DC חדש שיהווה "אתחול רך" ליקום הקולנועי של DC.
ב-31 בינואר 2023 חשפו גאן וספרן לראשונה את הפרויקטים הראשונים עבור היקום הקולנועי החדש, שהתעתד להתחיל בשלב שנקרא "אלים ומפלצות".
בין הפרויקטים שנחשפו היה עיבוד למיני-סדרת הקומיקס "סופרגירל: אשת המחר" (2021–22) מאת טום קינג ובילקיס אוולי.
גאן תיאר את הפרויקט כ"סרט אפי-מדע בדיוני ענקי" שיחקור גרסה "קשוחה" יותר של קארה זור-אל ממה שנראה בעבר על המסך.
עוד נחשף כי קינג נמנה בין התסריטאים שנשכרו על מנת לעצב מחדש את היקום הקולנועי.
ימים ספורים לאחר ההכרזה על הסרט, דווח כי עותקים של המיני-סדרה אזלו באמזון ובבתי הוצאה לאור ובחנויות קומיקס שונות.
גאן הצהיר שהוא עובד עם המוציא לאור של DC Comics ומנהל הקריאייטיב הראשי (CCO), ג'ים לי, על מנת להבטיח שעוד עותקים יודפסו בקרוב.
במהלך קידום הסרט "הפלאש" ביוני 2023, הביעה קאייה את אהבתה לעלילת "אשת המחר" ואת תקוותה לשוב לגלם את הדמות בסרט.
קאייה נפגשה עם ספרן במטרה לדון על עתידה ביקום הקולנועי המחודש, אך בסופו של דבר החליט גאן ללהק את הדמות מחדש.
על החלטה זו, הצהירה קאייה כי היא "שבורת לב" ומתוסכלת, כיוון שהיא צילמה סוף אחר עבור "הפלאש" שנועד לבסס את עתידה ביקום הקולנועי.
בעקבות שמועות על ליהוקו של ג'ייסון מומואה מחדש ביקום הקולנועי, הפעם לגילום דמותו של לובו (קומיקס), דווח באוקטובר 2023 כי מומאה ניהל דיונים עם "אולפני די.סי" על גילום הדמות בסרט "סופרמן" (2025), או בסרט סולו נפרד.
בנובמבר 2023 נחשף כי את התסריט עבור הסרט תכתוב התסריטאית אנה נוגיירה.
נוגיירה צורפה בעבר לכתיבת סרט הסולו עבור הדמות בשנת 2022, כאשר הוא פותח כסרט ספין אוף ל"הפלאש".
גאן וספרן נהנו מהתסריט שכתבה, עד כדי שהחליטו לשכור אותה בשנית.
גאן אישר את מעורבותה של נוגיירה וכינה את התסריט "סיפור יפהפה וחובק כוכבי-לכת".
נוסף לכך, בחר גאן להפיץ את הסרט לאחר הפצת הסרט "סופרמן", על אף שהתעתד לעלות לאקרנים בשלב מאוחר יותר ביקום הקולנועי, בעקבות שביעות רצונו הרבה מהתסריט של נוגיירה.
עוד דווח כי הסרט יכלול את דמותו של כלב-העל קריפטו.
בינואר 2024 נמסר כי המועמדות המובילות לגילום דמותה של סופרגירל הן מילי אלקוק, אמיליה ג'ונס, קיילי ספייני ומג דונלי.
דונלי דיבבה את הדמות בסרטי ההנפשה "לגיון גיבורי העל" (2023) ו"ליגת הצדק: משבר בעולמות האינסופיים" (2024).
אלקוק ודונלי ביצעו אודישנים ומבחני מסך בתלבושות על סט הצילומים של "סופרמן" באטלנטה.
דבר ליהוקה של אלקוק לתפקיד אושר רשמית בשלהי ינואר 2024. על ההכרזה אודות הליהוק, הצהיר גאן שהיא גילמה את האופן שבו קינג, אוולי ונוגיירה תפסו את הדמות בעיני רוחם, וכי הוא ציין לראשונה את שמה של אלקוק כמועמדת לתפקיד בפני ספרן לאחר שצפה בה לראשונה בסדרת הפנטזיה "בית הדרקון" (2022–הווה).
גאן ציין כי לאלקוק יש "החספוס, החן והאותנטיות" עבור דמותה של סופרגירל בסרט זה, שאותה רצה להבדיל מהאופן בו גולמה על ידי מליסה בנויסט ביקום החץ ובסדרת הטלוויזיה "סופרגירל" (2015–2021).
האולפנים קיוו לשכור במאי עבור בימוי הסרט קודם לליהוק הדמות, אך לבסוף תיעדפו את ליהוק הדמות מכיוון שהיא הייתה אמורה להופיע לראשונה במסגרת עלילת הסרט "סופרמן".
במקביל לליהוקה של אלקוק, אושר כי צילומי הסרט עתידים להתחיל בשלהי 2024. בפברואר 2024 אישר זאסלב כי כתיבת התסריט הושלמה וכי מתבצעים ליהוקים נוספים לצוות השחקנים.
באפריל 2024 דווח כי הבמאי קרייג גילספי נמצא במשא ומתן על בימוי הסרט וכי סמנכ"לית אולפני די.סי, שנטל נונג, הופקדה על הפקת הסרט בפועל.
במאי 2024 אושר כי גילספי נשכר למלאכת בימוי הסרט, לצד הכרזה על עלייתו לאקרנים ב-26 ביוני 2026. בספטמבר 2024 נמסר על ליהוקו של מתיאס סכונארטס לדמותו של האנטגוניסט הראשי, קרם בן הגבעות הצהובות, וכי הצילומים עתידים להתחיל בינואר 2025 בבריטניה.
בנובמבר 2024 הצהיר גאן כי מבנה עלילת הסרט יורכב משלוש מערכות ולא ממבנה דומה לשל המיני-סדרה "אשת המחר", אך כי בעלילתה ייעשה שימוש בדמויות ותמות מתוך המיני-סדרה, ובהמשך אושר דבר ליהוקה של איב רידלי לגילום דמותה של רותי מרי נול.
בדצמבר 2024, דווח כי מומואה יגלם את דמותו של לובו.
מומואה אישר את הליהוק בהתייחסות לריאיון משנה קודם לכן בו הביע עניין בגילום הדמות.
בעוד שהדמות אינה מופיעה במיני-סדרה עליו הסרט מתבסס, בתכנונו המקורי של קינג לעלילת המיני-סדרה עמד שיתוף פעולה בין סופרגירל ולובו בהשראת דמויותיהם של מאטי רוס ורוסטר קוגבורן מהרומן "אומץ אמיתי" (1968) מאת צ'ארלס פורטיס.
עוד נמסר כי היקף תפקידו של מומואה בסרט יהיה הופעת קמע.
על עיצוב התלבושות עבור הסרט הופקדה המעצבת אנה ב.
בינואר 2025, נמסר על ליהוקם של דייוויד קרומהולץ ואמילי ביצ'ם לגילום הוריה של סופרגירל.
צילומי הסרט החלו ב-13 בינואר 2025, באולפני האחים וורנר שבליבסדן ובלונדון שבאנגליה, ועליהם הופקד צלם הקולנוע רוב הארדי.
בשלהי פברואר, אישרו גאן וספרן כי הצילומי הסרט נמצאים נמצאים בעיצומם, ובאמצע אפריל, דווח כי מומואה סיים את צילומי הסצנות בהשתתפותו.
הצילומים עתידים להתקיים גם באיסלנד, ולהימשך עד למאי 2025.
סופרמן הוא דמות בדיונית של גיבור-על, המופיעה בחוברות הקומיקס שהוציאה לאור חברת DC קומיקס.
את הדמות יצרו הכותב ג'רי סיגל והמאייר ג'ו שוסטר, והיא הופיעה לראשונה בחוברת Action Comics #1 ב-18 באפריל 1938 (על שער החוברת כתוב "יוני 1938").
הופעתו של סופרמן ייחודית ואיקונית – הוא לבוש בבגדים בצבעי כחול-אדום-צהוב שעליהם מסוגנן באזור החזה סמל דמוי האות S, ועטוי גלימה אדומה.
סופרמן הוא האלטר אגו של קלארק קנט , ניצול מכוכב הלכת הבדיוני קריפטון, שממנו הוברח על ידי הוריו בחללית לכדור הארץ לפני שקריפטון הושמד.
סופרמן משתמש בכוחותיו נגד פושעים.
הדמות, שנוצרה על רקע השפל הגדול, הושפעה ממקורות שונים: הדרישה לגיבור שיילחם בעוולות העולם בעקבות מלחמת העולם הראשונה, אלמנטים תרבותיים יהודיים כמו הגולם מפראג, וסיפורי מדע בדיוני ממגזיני ספרות זולה משנות ה-20 וה-30 של המאה ה-20. עד מהרה הפכה הדמות לאייקון תרבות פופולרית אמריקאי.
לאורך השנים, הופיעה הדמות גם בתסכיתי רדיו, בסדרות טלוויזיה, בסרטי קולנוע, במשחקי מחשב וברצועות קומיקס נוספות.
במיוחד נודע סרט הקולנוע "סופרמן" משנת 1978 בכיכובו של כריסטופר ריב.
העיבוד הראשון של סופרמן מחוץ לקומיקס הוא תסכית רדיו בשם הרפתקאות סופרמן ששודר ב1940 עד 1951.
דאגלס פיירבנקס (ימין) והרולד לויד (שמאל),שתי ההשפעות העיקריות לדמותו של קלארק קנט/סופרמן.
בתחילת שנות ה-30 נהגו ג'רי סיגל וג'ו שוסטר למכור סיפורים קצרים למגזינים.
בשנת 1933 הם יצרו לראשונה דמות בשם "סופרמן", שהופיעה בסיפור בשם "שלטונו של הסופרמן".
דמותו בסיפור זה היא של אדם עני וקירח שנאסף בידי מדען מבית תמחוי לצורך ניסוי.
המדען משקה אותו בשיקוי שמעניק לו כוחות טלפתיים.
השיקוי הופך אותו לאדם תאב-כוח הפונה לצד האפל בנפשו, רוצח את המדען, ומתכנן להשתלט על העולם.
בסופו של דבר פגה השפעת השיקוי והוא שב לבית התמחוי.
בהשראת דמות זו כתב סיגל את עלילותיו של סופרמן, הפעם כגיבור ולא כנבל.
בעיצוב הדמות שאב השראה גם מדמותו של השחקן דאגלס פיירבנקס, ואילו את האלטר אגו שלו, קלארק קנט, עיצב לפי דמותו של השחקן הקומי הרולד לויד.
בחמש השנים הבאות ניסו סיגל ושוסטר למכור את הדמות לעיתוני קומיקס במטרה ליצור רצועת קומיקס יומית בכיכובו, אך ללא הצלחה.
הם כתבו מחדש את הסיפור, אך הפעם יצרו דמות של גיבור מיתי, המתקן עוולות ונלחם למען צדק חברתי ונגד רודנות, בהשראת דמויות כשמשון והרקולס.
בגרסה שלישית של הדמות גם הוצגה תלבושתו הצבעונית של סופרמן, שעוצבה בהשראת תלבושותיהן של דמויות ממגזינים של ספרות זולה ומרצועות קומיקס מאותם ימים, כמו פלאש גורדון.
בנוסף, ניתנו לדמות כוחות-על פיזיים במקום מנטליים.
סיגל ושוסטר, חובבי סרטים, העניקו לדמות את השם קלארק קנט, שנוצר משמותיהם של השחקנים קלארק גייבל וקנט טיילור, ולעיר קראו מטרופוליס כסרטו של פריץ לנג משנת 1927.
תקופת השפל הגדול היוותה נושא מרכזי בסיפוריו המוקדמים של סופרמן, שלקח על עצמו תפקיד של אקטיביסט חברתי, הנלחם באנשי עסקים ובפוליטיקאים מושחתים.
בעיני רוג'ר סאבין, מרצה לקומיקס במכללה לאמנויות סנטרל סנט מרטין בלונדון, הדבר משקף את האידיאליזם הליברלי של מדיניות הניו דיל של פרנקלין דלאנו רוזוולט.
על פי סאבין, סופרמן מתפקד כאלוף הבלתי מעורער של כדור הארץ שמגן מפני עוולות חברתיות.
כך למשל, הדמות נאלצה להתמודד, בהמשך, עם סוגיות חברתיות בוערות כמו גזענות והקו קלוקס קלאן בתסכית רדיו משנת 1946.
השראה נוספת ליצירת דמותו של סופרמן הייתה הערצתם של סיגל ושוסטר למגזיני הספרות הזולה.
אחת הדמויות שהעריצו הייתה זו של הוגו דאנר מהספר "גלדיאטור" מאת פיליפ ויילי, שיצא בשנת 1930, שלה היו כוחות דומים לאלה של סופרמן בעלילותיו המוקדמות.
גם לסיפורי ארן מונרו מאת ג'ון ווד קמפבל, על צאצאי אדם שחיים בכוכב הלכת צדק, הייתה השפעה על גיבוש הדמות.
סיגל ושוסטר אף ציינו כי הושפעו מספרי המדע הבדיוני מאת אדגר רייס בורוז, העוסקים בהרפתקאותיו של ג'ון קרטר על כוכב הלכת בארסום.
בסדרת סיפורים זו, גיבור-העל ג'ון קרטר היה בעל יכולת ניתור למרחקים ארוכים, שהתאפשרה הודות להפרשים בעוצמת כוחות הכבידה בין מאדים לכדור הארץ.
עוד השפיעו על סיגל ושוסטר המאיירים וינזור מקיי, אלכס ריימונד, בורן הוגארת', מילט קאניף, האל פוסטר ורוי קריין.
גם מעמדם החברתי של סיגל ושוסטר כבנים למהגרים יהודים השפיע על סיפוריהם.
הרב שמחה ויינשטיין והסופר הבריטי הווארד ג'ייקובסון העלו השערה שיצירתו של סופרמן קיבלה השראה ממשה ומאלמנטים יהודיים נוספים.
שמו הקריפטוני של סופרמן, "קאל-אל", דומה לצירוף הארמי בבלי "קָל אֵל", שמשמעותו "קול האל".
הסיומת "אל" שבשם "קאל-אל", זהה לסיומת התאופורית "-אל", המצויה בשמות מלאכים רבים כגבריאל וכמיכאל.
השם "קאל-אל" נבחר לסופרמן, על מנת להשוותו אל המלאכים ולומר שגם הוא כמותם, דמוי אנוש ובעל כוחות על שנועדו לעשיית הטוב.
הגולם, ובמיוחד הגולם מפראג – ישות מיתית שנוצרה כדי להגן על יהודי פראג של המאה ה-16 – משמש גם הוא כמקור להשראה.
הדמות שבה והופיעה מחדש בשנות ה-30 ובשנות ה-40 של המאה ה-20, כדי להגן על היהודים מפני הנאצים.
בספרו "כה אמר זרתוסטרא" (1883) הציג הפילוסוף הגרמני פרידריך ניטשה את דמותו של העל-אדם (הפירוש המילולי של "סופרמן").
לא ברור האם סיגל ושוסטר שאבו מכתביו של ניטשה השראה בעת שגיבשו את דמותו של סופרמן.
ג'ייקובסון מציין במאמרו כי על-אדם וסופרמן הם קטבים מנוגדים זה לזה.
ניטשה דימה את דמותו של על-אדם כישות שהתעלתה מעבר למגבלות החברה, הדת והמוסר, אך בו-בזמן נותרה אנושית.
לעומתו, סופרמן הוא חוצן, שהתברך בכוחות אדירים ושומר על ערכי המוסר האנושיים.
סיפור העלילה הראשון של סופרמן נתפרסם בצורת רצועות קומיקס ביוני 1938 בחוברת Action Comics #1. זוהי אנתולוגיית קומיקס שכללה תשעה סיפורים נוספים שאינם קשורים זה לזה, שיצאה לאור על ידי "National Periodical Publications", לימים DC קומיקס.
דמותו זכתה לפופולריות עצומה כמעט באופן מיידי.
הצלחת חוברת הקומיקס בכיכובו של סופרמן הובילה לסדרת קומיקס משלו כשנה לאחר מכן, ביוני 1939. הדמות הוסיפה לככב בחוברות Action Comics, אשר החלו לתת מקום נרחב יותר ויותר לדמותו של סופרמן.
במאי 1959 הוקדשה כל החוברת לדמותו.
צוות נרחב השתתף בכתיבת הסיפורים, ובו כותבים כוויטני אלסוורת', מורט וייזינגר, אדמונד המילטון, מנלי וייד וולמן ואלפרד בסטר.
בתקופת מעורבותה של ארצות הברית במלחמת העולם השנייה, עוררה דמותו של סופרמן גל חדש של גיבורי-על, אם כי עדיין חלוקות הדעות האם הוא היה הראשון מביניהם.
בין גיבורי-על אלו נמנים באטמן, רובין, קפטן אמריקה, גרין לנטרן, וונדר וומן, פלאש, קפטן מארוול ונאמור.
במהלך מלחמת העולם השנייה שימש סופרמן סמל לתקווה לחיילים, שהתבטא בייחוד באמצעות סרטיו הקצרים של מקס פליישר, בהם הוא מוצג לוחם לצד בעלות הברית נגד מרגלים יפנים וסוכנים גרמנים.
בדומה לסיפור העלילה של באטמן מאותה תקופה, עוררו עלילותיו של סופרמן מחלוקות ציבוריות בשל האלימות שהובאה בהם.
מאוחר יותר, בדומה לאופן שבו מותגה דמותו של באטמן, גם דמותו של סופרמן החלה לפעול על פי קוד אתי, שמנע ממנה ליטול את חייהם של אחרים.
בשנת 1939 פורסמה לראשונה החוברת New York World's Fair Comics, שלקראת שנת 1942 שינתה את שמה ל-World's Finest Comics.
הסדרה הציגה את סופרמן לצד דמותו של באטמן, בתחילה בסיפורים נפרדים ולאחר מכן בסיפורים משותפים המציגים את דמויותיהם זו לצד זו.
החל מהחוברת All Star Comics #7, הופיע סופרמן בהופעות אורח, כחלק מתיאור קורותיו המאוחר כחבר של כבוד בחוברות "חברת הצדק של אמריקה".
בשנים שלאחר המלחמה, סוף שנות ה-40 ושנות ה-50, נסקה הפופולריות של סופרמן, בעוד שכוכבם של מרבית גיבורי העל האחרים דעך, והם נשכחו, פרט למעטים כמו וונדר-וומן ובאטמן.
מגוון יכולותיו העל-טבעיות של סופרמן התרחב, ומעתה התאפיין בכוח פיזי רב יותר, היה יכול לפלוט קרני חום מעיניו, היה בעל כושר תעופה באוויר ובחלל, יכולת נשימה בחלל החיצון, ואף יכולת תנועה במרחבי הזמן.
גם אויביו הפכו עוצמתיים יותר ויותר, ורבים מהסיפורים היו דמיוניים, באופן שלא השפיע במידה ניכרת על המשכיות העלילה.
בשנים שלאחר המלחמה הוצג גם תיאור רחב יותר של שנות התבגרותו בעיירה הבדיונית סמולוויל (תרגום מילולי: "כפר קטן"), ובעלילותיו אלו כונה בשם "סופרבוי".
דמותו של סופרבוי הופיעה לראשונה בחוברת More Fun Comics #101 ולאחר מכן כיכבה בחוברת Adventures Comics (1946), עד אשר היו עלילותיה בשנת 1949 לנושאה של חוברת קבועה על שמה.
דמותו של סופרמן, בדומה למרבית הדמויות של DC קומיקס, עברה שכתוב משמעותי בעקבות פרסום המשבר בעולמות האינסופיים.
ב-1986 נכתבו שני חלקי הסיפור "סופרמן: מה קרה לאיש המחר?" בידי אלן מור בתור הסיפור הרשמי האחרון של דמותו הקלאסית של סופרמן.
הדמות שוכתבה בסדרת החוברות The Man of Steel שנכתבה ואוירה בידי ג'ון ביירן, אשר ניתק את הדמות מקווי העלילה הישנים שלה, ויצר אותה מחדש בגרסה נפרדת.
באותה שנה בוטל הכותר World's Finest Comics ואילו שם הכותר לסדרת הסולו של סופרמן שונה ל-Adventures of Superman.
כרך שני של כותר סופרמן חל בהרצה בשנת 1987 והסתיים בשנת 2006, כשלאחריה כותר Adventures of Superman חזר לשמו הקודם.
הכותר Superman: Man of Steel חל בהרצה משנת 1991 ועד לשנת 2003 ואילו הכותר הרבעוני Superman: The Man of Tomorrow רץ משנת 1995 ועד 1999.
בשנת 2003 הוחל בהרצה כותר משותף של סופרמן ובאטמן, Superman/Batman.
כמו כן, שכתוב נוסף של הדמות, דרסטי פחות, נעשה במיני סדרה "סופרמן: זכות מלידה", שנכתבה על ידי מארק וייד ואוירה על ידי לייניל פרנסיס יו.
בשנת 2005 החלה להתפרסם סדרת החוברות All Star Superman, כאשר שנה לאחר מכן החלה Superman Confidential – סדרה אשר בוטלה ב-2008. בעקבות אתחול נרחב אותו ביצעה חברת DC קומיקס ליקום DC בספטמבר 2011, רצף המיספור של כותרי הסדרות Action Comics ו-Superman אותחל כחלק מהרצה מחודשת לכל כותרי החברה.
Superman החל בהרצת הכרך השלישי שלו, ו-Action Comics בכרך שני.
לפי סיפור העלילה המקורי, סופרמן נולד בשם קאל-אל בכוכב הלכת הבדיוני קריפטון.
הוא שוגר בחללית לכדור הארץ בידי אביו, המדען ג'ור-אל, לפני שהכוכב הושמד.
ג'ון ומרתה קנט, זוג איכרים מקנזס, מצאו את קאל-אל, אימצו אותו, העניקו לו את השם קלארק קנט וחינכו אותו לערכי מוסר גבוהים.
סופרמן למד על קיומו של קריפטון רק בחוברות מאוחרות יותר, שהופיעו בשנת 1949.
בבגרותו החל לפתח כוחות-על שבהם נעזר כדי לשרת את האנושות.
סופרמן חי בקרב בני האדם בזהותו הסודית כקלארק קנט, ועבד כעיתונאי בעל נימוסים והליכות במערכת העיתון "הדיילי פלאנט" בעיר הבדיונית מטרופוליס, לצד לויס ליין, שעמה היה בקשר רומנטי.
דמותו של סופרמן התפתחה במשך השנים.
הרקע של הדמות והרפתקאותיה הורחבו, מימי רצועות הקומיקס של שנות ה-30 של המאה ה-20 (תור הזהב של הקומיקס) ועד לעידן המודרני.
הפרטים אודות מקורה של הדמות, מערכות יחסיה וכוחותיה השתנו לבלי הכר למשך כל פרסומה, כאשר הכוחות והנבלים פותחו במהלך שנות ה-40. בנוסף על כך, תוארו הרפתקאותיו המוקדמות כנער בעל זהות גיבור-העל "סופרבוי", וכן נוספו לעלילה סיפורי מסגרת נוספים כמו גם דמויות משנה נוספות, ביניהן שורדים נוספים מהכוכב קריפטון.
שנות ה-60 הציגו את עלילותיו של סופרמן שני מארץ-2. חברת DC קומיקס יצרה יקום מרובה עולמות כדי שהגיבורים משנות ה-40 ימשיכו להתקיים לצד אלה משנות ה-60 ואילך, בעיקר לצורך הצדקת קיומן של קבוצות גיבורי העל חברת הצדק של אמריקה וליגת הצדק.
שכתובים קיצוניים לעלילה ולדמות נעשו באמצע שנות ה-80 של המאה ה-20 כתוצאה מביטול המולטי-יקומים באירועי "המשבר בעולמות האינסופיים".
כוחותיו של סופרמן הופחתו במידה ניכרת וכן בוטלו מספר דמויות משנה.
סיפור מוצאו של סופרמן, כמו גם רבים אחרים, שוכתב על ידי ג'ון ביירן, שהסיר את קיומם של סופרבוי וסופרגירל מההמשכיות וביסס מחדש את דמויותיהם של ג'ונתן ומרתה קנט, הוריו המאמצים של סופרמן.
בשנת 1993, סופרמן מת בקרב נגד דומסדיי, אם כי דמותו שבה לחיים מאוחר יותר.
בשנת 1996 הוא התחתן עם לויס ליין, שנת 2004 ראתה שכתוב נוסף לסיפור המקור.
בשנת 2006 הוסרו ממנו כוחותיו (אם כי חזרו לאחר שנה בדיונית נוספת).
כמה מחוברות הקומיקס של תור הזהב, כמו גם סיפורים מאוחרים יותר מתארים את הרקע של סופרמן, על פיו המדען ג'וראל גילה כי קריפטון, כוכב הלכת הבדיוני שבו הוא גר, עומד להתפוצץ, אך הוא איננו מצליח לשכנע את חבריו הקריפטונים להציל את עצמם.
הוא בונה חללית על מנת להציל את בנו יחידו, קאלאל.
הוא ואשתו לורה צופים כאשר החללית משוגרת בו בעת שקריפטון מושמד.
החללית נוחתת על כדור הארץ, בעיירה כפרית (שבסיפורים מאוחרים יותר נקראה סמולוויל), בזמן מלחמת העולם הראשונה.
בגרסה ראשונית זו, זוג חוואים בשם ג'ון ומארי קנט מגלים את החללית, לוקחים את התינוק לבית יתומים, ומאוחר יותר מאמצים אותו כבנם בשם קלארק.
בנובלה משנת 1942, שינה השדרן והסופר ג'ורג' לאוטר את שמותיהם הקריפטוניים של סופרמן והוריו לקאל-אל, ג'ור-אל, ולארה.
הילד קלארק גדל בחוות הזוג קנט, ומגלה אט אט את כוחותיו, אך הוא אינו מודע בתחילה למורשתו הקריפטונית.
לאחר מות הוריו המאמצים, מחליט קלארק להשתמש בכוחותיו לטובת האנושות, יוצר לעצמו תלבושת ועובר לעיר השכנה מטרופוליס.
הוא מתחיל לעבוד כעיתונאי בעיתון ה"דיילי סטאר" ומגלה את זהותו כסופרמן לעולם.
בעלילות הסיפורים המוקדמים הייתה דמותו של סופרמן האלמנט היחיד של מדע-בדיוני.
הוא תואר כמגן על חסרי-הישע ועל הנזקקים.
עד לחוברת מספר 7 הוא נלחם נגד איומים יום-יומיים כמו יצרני נשק, נהגים שיכורים, אנשי עסקים מושחתים, מתעללים בילדים, וכן פוליטיקאים ושוטרים מושחתים.
אך לקראת שנות ה-40 הופיעו בעלילות יותר ויותר איומים פנטסטיים כמו ענקים, מדענים מטורפים ואף דינוזאורים.
בתחילה תואר סופרמן כדמות אפלה ונחושה, שאינה מהססת להרוג פושעים (כמו הכאת שודד למוות לאחר שזה האחרון ירה בו).
בהמשך דווקא הסירוב להרוג יריבים הפך לאחד מעקרונותיו.
החל מתחילת שנות ה-40 התפתחה בהדרגה עלילת חייו של סופרמן בילדותו.
סיפור סופרבוי הראשון הופיע בחוברת More Fun Comics #101 (פברואר 1945), אם כי הוריו והאזור שבו גדל עדיין לא הוזכרו בשמותיהם.
שם העיירה מופיע לראשונה כסמולוויל בחוברת Superboy Vol.
1 #2 ממאי 1949. שמות הוריו מוזכרים בחוברת מספר 12 מינואר 1951. שינויים נוספים נבעו מאזכורים במדיות אחרות, כמו תסכיתי רדיו ורצועות קומיקס.
עיתון ה"דיילי סטאר" הפך ל"הדיילי פלאנט", ועורכו ג'ורג' טיילור הפך לפרי וייט בפרק הראשון של תסכית הרדיו.
דמות של נער צעיר בשם ג'ימי אולסן צורפה לצוות העובדים בעיתון מעט לאחר מכן.
ישנן מחלוקות בקרב היסטוריוני קומיקס בנוגע לתאריך התחלתו של תור הכסף, אך רובם מסכימים לגבי שנת 1955 (עם הצגתו של ז'ון ז'ונס, הצייד ממאדים), או 1956 (הצגתו של בארי אלן, הפלאש השני).
זה האחרון הציג את הטרנד החדש של DC קומיקס, כלומר גרסאות חדשות לגיבורים ישנים.
לפלאש היו אותם כוחות אך תלבושת, זהות וסיפור מקור אחרים.
גרסה זו של הפלאש הציגה את ארץ-2 המקביל לכדור הארץ, שבו גרים גיבורי על מתור הזהב לצד גיבורים מתור הכסף.
שנות ה-50 ושנות ה-60 של המאה ה-20 הביאו להרחבת המיתולוגיה של סופרמן, תחת ניצוחו של העורך הראשי מורט ויזינגר.
קבוצת גיבורי-העל ליגת הצדק הוקמה, ונבלי-העל הידועים לשמצה ברייניאק וביזארו הופיעו, כמו גם קארה, בת דודתו של סופרמן הידועה כסופרגירל.
שנות ה-50 הציגו מספר אלמנטים מדע בדיוניים דוגמת מקורו הקריפטוני של סופרמן.
לעומת זאת, שנות ה-60 היו עגמומיות עבור הדמות.
סדרת הטלוויזיה "הרפתקאותיו של סופרמן" הסתיימה בעקבות התאבדותו של השחקן הראשי ג'ורג' ריבס.
מספר ניסיונות ליצור פרקי פיילוט נחלו כישלון, וכן מחזמר שזכה לביקורות חיוביות אולם נכשל מסחרית ().
בסיפור המקור שפורסם בתחילת שנות ה-60, סופרמן נולד בקריפטון כקאל-אל, בנם של המדען הבכיר ג'ור-אל ולארה.
כשקאל-אל מגיע לגיל שנתיים, ג'ור-אל מגלה שקריפטון עומד להתפוצץ.
הוא מזהיר את מועצת החכמים השולטת בקריפטון, אך זו מסרבת להזהיר את תושבי קריפטון ואוסרת על ג'ור-אל לעשות זאת.
אי לכך, ג'ור-אל מתכנן את בנייתה של חללית שמשפחתו תימלט בה לפני השמדת הכוכב, אולם בעקבות רצף האירועים, נשלמת בנייתו של דגם קטן בלבד, וג'ור-אל בוחר להציל את בנו היחיד ומשגר את החללית לכיוון כדור הארץ בידיעה שהשמש שלו תקנה לבנו כוחות-על.
לארה וג'ור-אל נשארים בקריפטון והכוכב מתפוצץ.
חלליתו של קאל-אל נוחתת ליד העיירה סמולוויל והוא נמצא על ידי הזוג ג'ונתן ומרת'ה קנט.
הם קוראים לו בשם קלארק ומאמצים אותו.
הזוג מגלה את כוחותיו המופלאים ומלמד אותו להשתמש בהם בתבונה.
בגיל שמונה, קלארק מאמץ את הזהות סופרבוי ונלחם בפשע, גם בהווה וגם בעתיד הרחוק כחבר בלגיון גיבורי-העל.
לאחר סיום התיכון ומות הוריו המאמצים, קלארק עובר למטרופוליס ומתחיל ללמוד באוניברסיטה, וכינויו מתחלף מסופרבוי לסופרמן.
לאחר סיום האוניברסיטה במגמת עיתונאות, קלארק מתקבל לעבודה ב"הדיילי פלאנט".
סיפוריו של סופרמן נותרו דומים לאלה שהופיעו בתור הכסף, אך היה ברור כי הדמות זקוקה לליטוש נוסף.
הסופר והאמן ג'ק קירבי לקח את מושכות הכתיבה ובחר לשכתב את הכותר "חברו של סופרמן, ג'ימי אולסן".
בין התוספות נכללה דמותו של נבל-העל דארקסייד, שר מלחמה חוצני שמהווה איום מתמשך על סופרמן גם כיום.
העורך הראשי מורט ויזינגר הוחלף בג'וליוס שוורץ, שרצה לשכתב מחדש את סופרמן כדמות ריאליסטית ומודרנית.
לצורך כך, הוא שכר את שירותיהם של הכותבים דניס אוניל, אליוט ס.
מאגין, קארי בייטס והאמנים ניל אדמס, קורט סוואן ומרפי אנדרסון.
מעברה של הדמות לריאליזם נוצח בסיפור Kryptonite Nevermore ("קריפטונייט לא עוד"), כאשר רמות הכוח של סופרמן הופחתו ומאגר הקריפטונייט בכדור הארץ אזל כמעט לחלוטין.
אולם, הודות להתערבות המעריצים והחברה, שינויים אלה שוכתבו מחדש.
בנוסף, סופרמן מארץ-2 המקביל התחתן עם לויס ליין שבעולמו, והוצגו אויבים חדשים, ביניהם (Terra-Man) ו (Parasite).
עם צאת הסרט "סופרמן: הסרט" בשנת 1978, מערכת העיתון ה"הדיילי פלאנט" נקנתה בקומיקס בידי מורגן אדג', נשיאם של אולפני Galaxy Broadcasting Systems, וקלארק קנט הפך לשדרן החדשות הראשי.
לקראת סוף שנות ה-70, חברת ילדותו לאנה לאנג הצטרפה לצוות החדשות.
עם התבססות העולמות המרובים, סופרמן של תור הכסף והארד (Kal-El) גר בארץ-1, וסופרמן של תור הזהב (Kal-L) גר בארץ-2.
עם ריבוי העולמות, סיפורי סופרמן מתור הזהב חזרו להמשכיות, אך הדבר יצר מספר בעיות.
לא היו כל הפסקות בין הסיפורים מתור הזהב והכסף והדמות פורסמה כסיפור מתמשך אחד מאז נוצרה.
כמו כן, לפני תום תור הזהב, חברת DC שמטה את השם "Kal-L" לטובת "Kal-El".
סדרת סיפורים משנות ה-70 קבעו כי סופרמן מארץ-2 נשא לאישה את לויס ליין מעולמו בשנות ה-50 והפך לעורך הראשי של ה"דיילי סטאר".
בתחילת שנות ה-70, קאל-L מארץ-2 מוצא את החללית של בת דודו קארה זור-L, שהופכת לגיבורת העל פאוור גירל.
קאל-L הוא אחד מהחברים המייסדים של חברת הצדק של אמריקה ובתחילת שנות ה-80 גם המייסד של All-Star Squadron בזמן מלחמת העולם השנייה.
העידן המודרני של הקומיקס, 1985–2000
במיני-סדרה "המשבר בעולמות האינסופיים" בת 12 החוברות משנת 1985, כל גיבורי העל של יקום DC נלחמים נגד ישות זדונית בשם אנטי-מוניטור.
כתוצאה מכך, רבים מהיקומים המקבילים מושמדים.
בעקבות הסדרה, שונו ועודכנו סיפורי הרקע של גיבורי העל לתקופה המודרנית.
הסיפור "Whatever Happened to the Man of Tomorrow?" משנת 1986 של הכותב אלן מור היה לסיפורו האחרון של סופרמן מתור הכסף, וסיפור המקור שלו שוכתב מחדש בהרצתו של ג'ון ביירן, The Man of Steel.
אתחול מחודש זה הביא לשינויים מרחיקי לכת בדמות וזכה להצלחה פרסומית רחבה.
במהלך המשבר, כדורי הארץ המקבילים מתמזגים לאחד וכמה מגיבורי העל שבארץ-2 חדלים מלהתקיים.
קאל-L ואשתו לויס ליין מארץ-2, סופרבוי מארץ-פריים ואלכסנדר לותר ג'וניור מארץ-3 עברו ל"ממד גן העדן" מאחר שכבר לא היה להם עולם משלהם.
קאל-L אינו מופיע שוב עד למיני סדרה "הממלכה" (The Kingdom) משנת 1999, בה מתברר שהוא מצא דרך להימלט מהממד, אך בחר שלא לעשות זאת.
לאחר המשבר, חברת DC הוציאה לפרישה את סופרמן של תור הכסף בסיפור בן שני חלקים בשם "מה עלה בגורלו של איש המחר?".
אף על פי שנקבע כי סופרמן מהעידן המודרני היה קיים מזה זמן מה, הופעותיו הקודמות בוטלו מההמשכיות בסדרת החוברות The Man of Steel.
סיפורים מאוחרים יותר כמו "סופרמן: זכות מלידה" מחזירים אלמנטים מתור הכסף חזרה להמשכיות.
בגרסתו של ביירן, סופרמן הגיע מכוכב הלכת קריפטון, שתואר מחדש ככוכב קר וסטרילי בשונה מעולם הפלא של 48 השנים הקודמות.
לאחר שחלליתו של קאל-אל נחתה בכדור הארץ, הוא אומץ על ידי הזוג ג'ונתן ומרתה קנט, אשר גידלו אותו מימי ינקותו ולא אספו אותו מבית היתומים כמקודם.
בגרסה זו, כוחותיו התפתחו בהדרגה והוא מעולם לא יצר את זהות סופרבוי, וכן הוריו שרדו והם מהווים דמויות משנה חשובות גם כיום.
כוחותיו הופחתו, כאשר הוסרו מהם האלמנטים הפנטסטיים.
כוחו הפיזי ומהירותו נותרו עצומים, אולם כעת נוצרה התחושה כי הם מוגבלים.
סופרמן התמודד בעידן המודרני מול גלריית נבלים אשר שוכתבה מחדש, וביניהם גרסה מחודשת של לקס לות'ר, שנכתב כמולטי-מיליונר ופילנתרופ מרושע.
שינוי נוסף חל במערכת היחסים שלו עם באטמן.
מאז שנות ה-40 ועד לשנות ה-70, סופרמן ובאטמן היו חברים טובים ובני ברית.
אולם, מאז שנות ה-80, מערכת היחסים ביניהם תוארה כסבוכה ולא נינוחה בגלל השוני הגדול ביניהם.
ביירן עזב את הכותר מספר שנים לאחר מכן, אולם השינויים שערך נשארו מנת חלקה של הדמות לאורך שני עשורים.
סופרמן הגלה את עצמו לחלל החיצון מתוך מטרה לגזור את דינם של מספר פושעים קריפטונים מממד אחר, וכותבים מאוחרים נאלצו להתמודד עם ההשלכות שבשימוש בכוח הקטלני בעקבות זאת.
קלארק קנט הציע נישואין ללויס והיא הסכימה.
בשנת 1992 פרסמה חברת DC את המיני סדרה "מותו של סופרמן", שבה סופרמן נלחם ביצור בשם דומסדיי, ששורשיו לא היו ידועים עוד בתקופה ההיא.
גם דומסדיי וגם סופרמן נהרגים, ומיני סדרה עוקבת בשם "לוויה לחבר" הציגה את תגובותיהם של הקרובים אליו למותו.
או אז, חברת DC פרסמה את המיני סדרה "שלטונם של הסופרמנים", במהלכה הוצגו ארבע דמויות כסופרמן – סופרבוי חדש, איש המחר הסייבורג, הבן האחרון של קריפטון האלים וסטיל.
קאל-אל מופיע לקראת סוף המיני סדרה כשהוא ללא כוחות ובחליפת קרב קריפטונית.
לאחר שסטיל וסופרגירל משמידים את החליפה, קאל-אל מוצג כאשר הוא לבוש בתלבושת שחורה, עם סמל "S" כסוף על חזהו.
קבוצת הסופרמנים מתאחדת ומביסה את איש המחר המרושע.
סופרמן ולויס נפגשים מחדש, ובחוברת ספיישל בשנת 1996 שניהם מתחתנים.
הגיבור חזר, אולם השלכות הסיפור גרמו לגרין לנטרן, האל ג'ורדן, לאבד את שפיות דעתו ולהפוך לנבל פאראלקס, כפי שתואר בקשת הסיפור "גרין לנטרן: דמדומי הברקת".
האירוע עצמו הוביל למיני סדרה נוספת, "שעת אפס: משבר בזמן", שהיה מעין המשך למשבר בעולמות האינסופיים.
בסוף שנות ה-90, סופרמן עבר שינוי מהותי כאשר כוחותיו המסורתיים השתנו והוא הפך לישות בעלת קרינה אלקטרומגנטית, המסוגלת לשנות את מצב צבירת גופה, לעבור דרך חפצים וכן להיטען ממקורות אנרגיה חשמליים.
כדי לשמור על יציבות פיזית, היה עליו ללבוש חליפת מגן.
בתקופה זו, הוא היה מסוגל להפוך לצורתו הגשמית של קלארק קנט, אולם לא היה יכול להשתמש בכוחותיו תחת מעטה זה.
לאחר העידן המודרני של הקומיקס, 2001 ואילך
בשנת 2004 פורסמה המיני סדרה "סופרמן: זכות מלידה" ("Superman: Birthright"), בכתיבתו של מארק וייד.
הסיפור מחזיר מספר אלמנטים שלפני המשבר אשר בוטלו בידי ג'ון ביירן, כאשר ביניהם נכללת הדגשה על ירושתו הקריפטונית של סופרמן.
בין השינויים שנערכו, קאל-אל עוזב את קריפטון כתינוק ולא כעובר, כוחותיו של סופרמן מאפשרים לו גם לראות הילה של בני אדם, סמל ה-"S" הוא סמל לתקווה בעולם ביתו, תלבושתו עשויה מאריגים שהונחו בחללית המילוט שלו, ולקס לות'ר הוא חבר ילדות.
כתוצאה מההשלכות של המשבר האינסופי משנת 2005, סיפור מקור זה – כמו גם אירועי חוברות The Man of Steel – כבר אינם תקפים.
באירועי המשבר האינסופי, קאל-L נמלט מממד גן העדן שבו הוא לכוד יחד עם אלכסנדר לותר ג'וניור וסופרבוי פריים.
קאל-L מעוניין ליצור מחדש את היקום, הפעם עם ארץ-2 כמרכזי במקום כדור הארץ, במחשבה שהדבר יציל את לויס, אשתו הגוססת.
אלכסנדר לות'ר יוצר מחדש את ארץ-2, אליו עוברים קאל-L ולויס, שמתעוררת לזמן קצר אך לבסוף מתמוטטת ומתה.
בזעמו הרב, סופרמן מארץ-2 תוקף את סופרמן מכדור הארץ, אך וונדר וומן מצליחה לעצור בעדם.
שני הסופרמנים מתאחדים כדי לעצור את אלכסנדר לות'ר ואת סופרבוי פריים, שתוכניתם ליצירת היקום מחדש תביא למותם של מיליוני אנשים.
השניים מרוקנים ביודעין את כוחותיהם כשהם גוררים את סופרבוי פריים לתוך השמש האדומה של קריפטון ומביסים אותו בשארית כוחותיהם.
כשהוא פצוע אנושות, קאל-L מת בזרועותיה של פאוור גירל, והוא ולויס נקברים לצידו של סופרבוי.
לפי מקור באירועי המשבר האינסופי, סופרבוי פריים מואשם בשינויי המשכיות רבים ביקום DC.
בניסיונו לברוח ממרקם המציאות של ממד גן עדן, הוא משנה אירועים היסטוריים וגורם להתרחשות מחודשת של סיפורי המקור, בעיקר זה של "סופרמן: זכות מלידה".
ניסיונותיו של אלכסנדר לות'ר ליצור יקום יוצרים כדור ארץ חדש.
במהלך האירועים, יקום DC מתקדם למשך שנה אחת, שלאחריה סופרמן נותר עדיין ללא כוחות, וסופרגירל מגנה על מטרופוליס.
ללא כוחותיו, קלארק קנט מתרכז בעבודת העיתונאות, ומצליח לערער את מעמדו של לקס לות'ר.
"לקסקורפ", חברתו של לקס, נמצאת כעת בשליטתה של לאנה לאנג.
לאחר שהוא מותקף, כוחותיו של קלארק שבים אליו בהדרגה.
שנת 2007 הביאה לשכתובו של סיפור מקור נוסף, כעת כשהיסטוריית יקום DC אותחלה בעקבות המשבר האינסופי.
קו הזמן החדש משכתב מחדש את סיפורי המקור המורכבים שנעשו
ואת התפתחותן של חמש גרסאותיו של סופרמן.
בין הפרטים שהורחבו ונוספו נכללים בין היתר תסכולו של ג'ור-אל על סירובה של מועצת חכמי קריפטון להתפנות מהכוכב, ידיעתו של קלארק אודות אימוצו ועזרתו לזולת עוד מגיל צעיר.
סדרת הכותרים All Star Superman שהחלה בשנת 2005, תחת כתיבתו של גראנט מוריסון, מבוססת כמעט לחלוטין על גרסת תור הכסף של הדמות, ומספרת על רצף האירועים שקרו מאז מחוץ לקו הזמן הנוכחי.
בעקבות אירועי המשבר האינסופי, קלארק ולויס מאמצים תינוק קריפטוני שמתגלה כבנו של גנרל זוד.
כמו כן, סופרמן מתמודד עם מות אביו המאמץ וכן עם שובו של הנבל ברייניאק, צעד אשר גורם להגעתם של אלפי קריפטונים אל כדור הארץ.
במיני סדרה "העולם של ניו קריפטון" משנת 2009, אלה מחליטים להקים את קריפטון החדש, וסופרמן עוזב כדי לחיות לצידם.
בעקבות אירועי "העמדה האחרונה של ניו קריפטון" ו"מלחמת הסופרמנים" משנת 2010, ניו קריפטון מושמד, מה שגורם לסופרמן להילחם בגנרל זוד.
הוא לוכד את זוד באזור הפנטום ושב לכדור הארץ.
במיני סדרה מהשנים 2010–2011 "סופרמן: מקורקע" מאת הכותב ג'יי מייקל סטרזינסקי, סופרמן נודד לאורכה ולרוחבה של ארצות הברית כדי להתחבר מחדש לתושבי המדינה שעליהם נשבע להגן.
בקשת הסיפור "שלטונו של דומסדיי", סופרמן ובני בריתו חייבים להביס את קוטל האבדון ("Doomslayer"), יצור מסתורי שמבקש להשמיד את דומסדיי ואת כל החיים על פני כדור הארץ.
כארכיטיפ משפיע של ז'אנר גיבורי העל, לסופרמן כוחות-על מגוונים שהתפתחו לאורך גלגוליו של הקומיקס.
בסדרת האנימציה של מקס פליישר משנות ה-40 וזו של שנות ה-50 בכיכובו של ג'ורג' ריבס, הוא מתואר כ"מהיר יותר מקליע, חזק יותר מקטר רכבת, מסוגל לנתר מעל בניינים גבוהים בדילוג אחד".
במקור, הוסברו כוחותיו של סופרמן כתכונה טבעית של כל ילידי קריפטון, מה שעורר את השאלה – אם סופרמן מסוגל לעופף בחלל ולעבור בין כוכבים שונים תוך זמן קצר, מדוע שאר בני קריפטון לא פשוט עזבו את הכוכב שלהם בדרך זו לפני שהושמד?
בהתאם לכך השתנה ההסבר למקור כוחותיו, ונטען שהוא מגיע כתוצאה מתנאי הסביבה השונים של כדור הארץ ביחס לקריפטון – הכבידה הנמוכה יותר של כדור הארץ וקרינת השמש, הגבוהה יותר מהשמש האדומה של קריפטון.
מאוחר יותר נזנח ההסבר בקשר לכוח הכבידה השונה, והשוני בקרינת השמש נותר כהסבר היחיד למקור כוחותיו של סופרמן.
לאחר אירועי המשבר בעולמות האינסופיים, הוחלט להפחית בצורה משמעותית את עוצמת הכוחות שלו.
כוחותיו העיקריים של סופרמן כוללים:
כוח גופני עצום, המאפשר לו לדחוק משקל של טריליארדי טונות ללא קושי, בשיאו.
יכולת תעופה – על אף שזוהי אחת מיכולותיו המזוהות ביותר של סופרמן, במקורו הוא לא היה מעופף, אלא בעל יכולת לזנק למרחקים וגבהים עצומים (יכולת שהושוותה ליכולת הזינוק של חרגול).
כשהחלה הפקתם של סדרת הסרטונים המצוירים של סופרמן בבימוי מקס פליישר בראשית שנות ה-40 הוחלט לשנות את יכולת הזינוק שלו ולהפוך אותה ליכולת תעופה, בטענה שהדבר יראה מוצלח יותר בסרט המצויר.
חסינות גופנית שהופכת אותו לכמעט בלתי פגיע – בגרסאות המוקדמות של סופרמן, נאמר כי "שום דבר פחות מהפצצת ארטילריה לא מסוגל לחדור את עורו".
חסינותו אף הוגדלה עם השנים, עד שנראה שהוא בלתי פגיע לחלוטין – הוא היה מסוגל לצאת ללא פגע מפיצוץ גרעיני או ממעבר דרך ליבה של כוכב.
לאחר מכן הופחתה מעט רמת חוסנו וכיום הוא מסוגל לשרוד אך בקושי פיצוץ גרעיני.
אולם בחוברות הקומיקס שלו סופרמן מתואר כבלתי ניתן להשמדה, הוא הצליח לשרוד סופרנובות והייפרנובות במהלך שנותיו, בנוסף לכך הוא שרד התנגשות עם ירח עשוי אנטי חומר ב-99 אחוז ממהירות האור ללא שום פגיעה פיזית נראית.
סופרמן חסין גם לאלכוהול ולהורמונים שלא מתוך גופו.
בנוסף, חסינותו של סופרמן נותנת לו יכולת ריפוי עצמי מהירה במיוחד.
מהירות – סופרמן מסוגל לרוץ ולעוף במהירות עצומה, גבוהה יותר ממהירות הקול.
בעבר הוצג גם כמסוגל לרוץ ולעוף מהר יותר ממהירות האור, ועל ידי כך לנוע אחורה בזמן.
מהירותו של סופרמן משתנה בין השנים, אבל באופן כללי הוא מתואר כמסוגל לנוע כבין 16–20 יותר מהר ממהירות האור, אף על פי שתנועה במהירות של מיליוני פעם ממהירות האור אכן קרתה בעברו.
יכולת חישה מוגברת – עקב ההבדלים בכמות האור מהשמש של קריפטון ומן השמש שלנו וצפיפות האטמוספירה הנמוכה של קריפטון ביחס לכדור הארץ סופרמן מסוגל לראות למרחקים עצומים, דרך עצמים ולרמת פירוט מיקרוסקופית.
הוא מסוגל לשמוע כל צליל בכל תדר ומנעד בטווח של קילומטרים.
ראיית חום "heat vision" – סופרמן מסוגל לשגר קרני חום מעיניו.
יכולת זו הוצגה במקור כחלק מיכולת "ראיית הרנטגן" שלו (כלומר, סופרמן היה ממקד קרני רנטגן מעיניו במטרה לחמם את העצם שהוא מכוון אליו את מבטו).
לאחר מכן נזנח הרעיון שהיכולת של סופרמן לראות דרך עצמים מוצקים מתבססת על קרני רנטגן, ובהתאם לכך כוח ראיית החום שלו הפך לכוח נפרד, ראיית החום של סופרמן יותר חמה מהשמש.
נשיפת-על – בגלל האנטומיה של תושבי קריפטון סופרמן מסוגל לנשוף בעוצמות גבוהות, וכמו כן להשתמש בנשיפה שלו על־מנת לקרר עצמים (מסיבה זאת לפעמים מתייחסים לנשיפת העל כנשימת קרח).
מנגד, סופרמן סובל ממספר נקודות תורפה, שנוצרו על ידי הכותבים ככלי עלילתי על־מנת לאזן את העוצמה הרבה של כוחותיו.
חולשתו הבולטת היא רגישותו לקריפטונייט, מינרל בדיוני שמקורו בכוכב המוצא שלו, קריפטון.
קריפטונייט ירוק פולט קרינה המחלישה את סופרמן, הופכת אותו לפגיע, ובחשיפה ממושכת עלול אף להרוג אותו.
הקריפטונייט הוזכר לראשונה בתסכית הרדיו "הרפתקאות סופרמן" ב-1943, ורק חמש שנים מאוחר יותר החל להיות מוצג גם בקומיקס.
על־פי רוב, הקריפטונייט מוצג בצבע ירוק, אבל עם חלוף השנים הוצגו בקומיקס גם סוגים שונים של קריפטונייט, בצבעים שונים, ובעלי השפעות שונות על סופרמן.
בעידן המודרני הופסק כמעט לחלוטין התיאור בסוגים השונים של קריפטונייט פרט לקריפטונייט ירוק.
מגבלה נוספת היא חוסר יכולתו של סופרמן לראות מבעד לעופרת, לעומת ביזארו – שכוחותיו הפוכים לשל סופרמן – שמסוגל לראות אך ורק דרכה.
כמו כן, סופרמן פגיע בפני קרני אור משמשות אדומות, כמו זו של קריפטון, שמקטינות בצורה משמעותית את יכולותיו הפיזיות.
החסינות שלו אינה פרקטית כלל בפני התקפות מבוססות קסם, כפי שהודגם בקרבותיו עם קפטן מארוול ואדם השחור.
לעיתים סופרמן מסוגל לנצל את החושים המחודדים שלו כדי לזהות אמת או שקר לפי הדופק של הדוברים.
דמות הופעה ראשונה תיאור הדמותמטרופוליס לויס ליין Action Comics #1יוני 1938 הדמות הוותיקה ביותר בקומיקס, לצד סופרמן עצמו, אשר הוצגה כבר החל מהחוברת הראשונה בה הופיע.
בדומה לקלארק קנט, היא מועסקת ככתבת בעיתון "הדיילי פלאנט" ומוצגת לאורך הסדרה כמושא אהבתו העיקרית של סופרמן.
למשך רוב סדרת הקומיקס, לויס לא הייתה מודעת לזהותו הכפולה של סופרמן, ורבות מהעלילות שעסקו בה נסובו סביב ניסיונותיה לחשוף את זהותו הסודית.
מ-1958 ועד 1974 כיכבה בסדרת קומיקס משל עצמה, בשם "חברתו של סופרמן, לויס ליין".
בשנות ה-90 התהדקו היחסים בין לויס לקלארק, הם התארסו, והוא חשף בפניה את זהותו הסודית כסופרמן, וב-1996 נישאו.
פרי וייט תסכית הרדיו "הרפתקאות סופרמן"פברואר 1940 עורך עיתון "הדיילי פלאנט", בו מועסקים קלארק קנט, לויס ליין וג'ימי אולסן.
ג'ימי אולסן תסכית הרדיו "הרפתקאות סופרמן"אפריל 1940 צלם עיתונות צעיר המועסק בעיתון "הדיילי פלאנט", שמיודד עם קלארק קנט כמו גם עם זהותו השנייה כסופרמן, על אף שהוא אינו מודע לכך שהשניים הם למעשה אותו אדם.
מ-1954 ועד 1974 כיכב בסדרת קומיקס משל עצמו, בשם "ידידו של סופרמן, ג'ימי אולסן".
מורגן אדג' Superman's Pal, Jimmy Olsen #133אוקטובר 1970 טייקון ובעליה של רשת הטלוויזיה WGBS-TV בה עובדים קלארק קנט ולאנה לאנג במהלך שנות ה-70. הופך בהמשכיות לאחר המשבר לנבל ומנהיג כנופיית אינטרגנג.
דן טרפין New Gods #5נובמבר 1971 חבר יחידת הפשעים המיוחדת, שמרבה להיכנס לעימותים פנים אל פנים עם יריבים על-אנושיים.
עובד לצידה של מגי סויר.
סטיב לומברד Superman #264, יוני 1973 שדרן ספורט ברשת WGBS-TV שהיווה יריב לקלארק באמצע שנות ה-70. בהמשכיות לאחר המשבר, הפך לומברד לעורך מדור הספורט בעיתון "הדיילי פלאנט".
קאט גרנט Adventures of Superman #424ינואר 1986 בעלת טור רכילות בעיתון "הדיילי פלאנט".
אם חד-הורית שעמדה במרכזה של קשת סיפור טראגית שראתה את הירצחו של בנה בידי הנבל איש הצעצועים.
רון טרופ Adventures of Superman #480יולי 1991 עורך המדור הפוליטי בעיתון "הדיילי פלאנט".
עיתונאי בעל הישגים מכובדים, שידוע בשל השקפותיו הליברליות.
מתחתן בהמשך עם לוסי ליין , אחותה של לויס, ולהם נולד ילד.
Adventures of Superman #424ינואר 1987 מדען מעבדות סטאר שעזר לסופרמן לעיתים.
בגרסאות מאוחרות יותר של הדמות, הוא הופך לנבל שמצטרף לחברה הסודית של נבלי-העל, וזאת לאחר שהוא מאמין שסופרמן מהווה איום על כדור הארץ.
קפטן מגי סויר Superman Vol.2 #4אפריל 1987 חברת יחידת הפשעים המיוחדת (Special Crimes Unit, SCU) במשטרת מטרופוליס.
במציאות שלפני המשבר בעולמות האינסופיים, שניהם מתו מעט לאחר שקלארק סיים את התיכון.
לאנה לאנג Superboy #10ספטמבר/אוקטובר 1950 חברת ילדות של סופרמן, שתיפקדה כמושא הרומנטי של סופרמן, כעלמה במצוקה אותה הוא נדרש להציל, וכמישהי המנסה ללא הצלחה לחשוף את זהותו הסודית.
דמותה הבוגרת של לאנה לאנג הופיעה לעיתים בסיפורים על סופרמן הבוגר כמתחרה בלויס ליין על אהבתו.
בגרסה המודרנית של הדמות, היא אחת מהאנשים המועטים איתם חלק סופרמן את סוד זהותו הכפולה.
פיט רוס Superboy #86ינואר 1961 חבר ילדות של סופרמן.
במקור, פיט רוס היה מודע לזהותו הסודית של סופרמן, מבלי שהדבר יהיה ידוע לסופרמן עצמו, לאחר שנחשף לסודו בטעות בזמן טיול מחנאות משותף.
הוא בחר להסתיר מסופרמן את העובדה שהוא יודע את סודו, ולעזור לו באופן סמוי להסתיר את זהותו הכפולה.
בגרסה המודרנית של הדמות, ניתן לה חלק שולי הרבה יותר בעלילה, והוא אינו מודע עוד לסודו של סופרמן.
בבגרותו היה נשוי ללאנה לאנג והתגרש ממנה, ובתקופת נשיאותו של לקס לות'ר כיהן תחתיו כסגן הנשיא.דמויות נוספות סופרבוי More Fun Comics #101ינואר/פברואר 1945 במציאות שלפני המשבר, סופרבוי היה זהותו של סופרמן בנערותו.
לאחר המשבר, סופרבוי היה שיבוט של סופרמן שנוצר לאחר מותו במותו של סופרמן.
סופרבוי גילה בהמשך כי הוא למעשה היבריד של DNA אנושי וקריפטוני.
שמו הקריפטוני הוא קון-אל, ואילו הארצי קונר קנט.
ג'ור-אל ולארה Superman #53אוגוסט 1948 הוריו הביולוגיים של סופרמן, בני כוכב הלכת קריפטון, שבזכות תושייתם זכה סופרמן להינצל מחורבן הכוכב.
אף על פי שהם מתו בעוד סופרמן תינוק, הם הופיעו מפעם לפעם בקומיקס באמצעות כלים עלילתיים כגון פלאשבקים או מסע בזמן, שאיפשרו להרחיב ולפתח את הסיפור המסביר כיצד נשלח סופרמן לכדור הארץ.
סופרגירל Superman #123אוגוסט 1958 דמותה של סופרגירל, המקבילה הנשית לסופרמן, הוצגה בקומיקס במספר גרסאות שונות.
בגרסה המקורית היא הייתה דודניתו שניצלה אף היא מחורבנו של כוכב הלכת קריפטון, ושמה היה קארה זור-אל.
לאחר שדמות זו הוצאה מהסדרה, הוצגו כמה גרסאות נוספות של דמויות בשם סופרגירל, שונות מאוד מהמקורית.
הרעיון של סופרגירל כדודניתו של סופרמן הוחזר לקומיקס ב-2004. סטיל (פלד) יוני 1993 מהנדס גאון בשם ג'ון הנרי איירונס שהמציא חליפת שריון מכנית מתקדמת כדי ללחום בפשע לאחר מותו של סופרמן, וממשיך לשמש כבן בריתו גם כיום.
באטמן Detective Comics #27מאי 1939 גיבור-על ולוחם בפשע בגות'אם סיטי הידוע באינטלקט הגאוני שלו, בכשרונותיו הרבים ובציוד המתקדם שמשמש אותם להילחם ברשע.
שמו האמיתי הוא ברוס ויין, איל הון ונדבן שהוריו נרצחו בידי פושע כאשר היה ילד.
חברו הטוב ביותר של סופרמן וגם יודע את זהותו הסודית.
כיכב לצידו בסדרת החוברות Superman\Batman משנים 2003 ועד 2011, סדרת World's Finest Comics משנות ה-40 ועד לתקופת המשבר בעולמות האינסופיים וכן בסדרת האנימציה ליגת הצדק.נבלי-על לקס לות'ר Action Comics #23מאי 1940 מאויביו הראשיים של סופרמן.
בתחילה הוצג כמדען העובד בשירות העולם התחתון, ובהמשך כמדען מטורף בעל דחף נקמה אישי כלפי סופרמן, שבנעוריו היה מיודד איתו, וכיום לקס מאשים אותו בכישלונותיו.
מיסטר מיקסזפיטליק Superman #30ספטמבר 1944 גמדון מהממד החמישי בעל כוחות בלתי מוגבלים של שינוי מרקם המציאות, בהם הוא משתמש למטרות שעשוע כדי לאתגר את סופרמן.
סולומון גרנדי All-American Comics #61אוקטובר 1944 סיירוס גולד הוטבע בביצה קסומה, ועלה מתוכה כמספר דורות לאחר מכן כמפלצת זומבי אלמותית בעלת כוח עוצמתי ביותר.
ברייניאק Action Comics #242יולי 1958 אויבו של סופרמן המוצג ברוב הגרסאות כאנדרואיד ירוק עור מכוכב הלכת הבדיוני קולו.
נודד בין כוכבים, ממזער ערים מעולמות שונים לגודל מיניאטורי, ושומר אותן לעצמו בתוך בקבוקים.
סופרמן נלחם בו כדי שלא ימזער את מטרופוליס, ומגלה שברייניאק מחזיק בידיו שריד מכוכב הלכת קריפטון: העיר קנדור על תושביה, ממוזערת ושמורה בבקבוק.
סופרמן שמר לעצמו את העיר בבקבוק, ורבות מהעלילות בשנים הבאות עסקו בניסיונותיו לשחזר את העיר ואת תושביה לגודלם המלא.
ביזארו Superboy #68אוקטובר 1958 ביזארו נראה כמו גרסה מעוותת של סופרמן, ונוצר כתוצאה מניסיון כושל ליצור העתק משובט של סופרמן.
הוא ניחן באותם כוחות-על, אך סובל מאינטליגנציה נמוכה והיגיון מעוות, הגורם לו לדבר ב"שפת ההפך", למשל, לומר "מעלה" במקום "מטה", "טוב" במקום "רע".
הדמות כיכבה בסדרת חוברות בשם "ביזארו-וורלד".
מטאלו Action Comics #252מאי 1959 פושע שמוחו הושתל בגוף רובוטי, המונע על ידי קריפטונייט, דבר ההופך אותו ליריב מסוכן לסופרמן.
גנרל זוד Adventure Comics #283אפריל 1961 אחד מאויביו המושבעים של סופרמן.
ראש הצבא לשעבר של מרכז החלל בקריפטון, שניסה להשתלט על הכוכב, אך נתפס ונדון ל-40 שנות מאסר באזור הפנטום.
מאז השתחרר וניסה להשתלט על כדור הארץ.
אולטרה-מן Justice League of America #29אוגוסט 1964 כפיל נבל של סופרמן מכדור ארץ מקביל, שכוחותיו זהים לאלה של סופרמן.
במציאות לאחר המשבר, אנטי-קריפטונייט הוא מקור כוחו (במקום קרינת השמש הצהובה, מקור כוחו של סופרמן), וכוחותיו משתווים לאלה של סופרמן כל עוד הוא חשוף לאנטי-קריפטונייט.
חבר בסינדיקט הפשע של אמריקה, גרסת הנבלים של ליגת הצדק.
בסדרה סמולוויל הוא בעצם קלארק במימד מקביל שגודל על ברכי הרשע על ידי ליונל לותר במקום הזוג קנט.
דארקסייד Superman's Pal, Jimmy Olsen #134נובמבר 1970 רודן עריץ של כוכב הלכת אפוקוליפס.
מונגול DC Comics Presents #27נובמבר 1980 שליט עולם הגלדיאטורים החייזרי "עולם מלחמה".
ניסה פעמים רבות לשבור את איש הפלדה.
בנו, מונגול השני, ממשיך את דרכו.
המכחיד Action Comics Annual #2מאי 1989 בינה מלאכותית חזקה ביותר מכוכב הלכת קריפטון.
תוכנת המכחיד ביקשה במקור להפוך את כדור הארץ לקריפטון חדש.
מאז, היא התמזגה עם מדען אנושי בשם דייוויד קונר ושימשה כסופרמן מחליף בזמן מותו של סופרמן.
סופרבוי פריים DC Comics Presents #87נובמבר 1985 קלארק קנט מעולם מקביל אשר הושמד בעקבות אירועי המשבר בעולמות האינסופיים.
נלכד במרחבי הזמן למשך עידנים, והשתחרר מתוך יקום הכיס במטרה להחליף את סופרמן.
סייבורג סופרמן Adventures of Superman #466מאי 1990 האנק הנשאו היה אסטרונאוט שמת במהלך משימה בחלל שנדונה לכישלון, ומאשים את סופרמן באובדן גופו המקורי ובמותה של אשתו.
מתחזה לסופרמן לאחר מותו, ומשמיד את העיירה "קוסט סיטי", עיר הולדתו של הגרין לנטרן האל ג'ורדן בעזרתו של מונגול.
דומסדיי Superman: The Man of Steel #17נובמבר 1992 יצור עוצמתי ומבעית שנוצר בתור ניסוי גנטי קריפטוני קדום, מת שוב ושוב וחזר לחיים חזק יותר.
נהרג בקרב בין שני הטיטנים וחזר לחיים.
ידוע בתור הנבל שהצליח להרוג את סופרמן.
הפופולריות הרבה של סופרמן הובילה לעיבוד של עלילותיו גם למדיות נוספות, מלבד חוברות הקומיקס.
העיבוד הראשון היה רצועת קומיקס בין השנים 1939–1966 שכללה אלמנטים שלא הופיעו בסדרת הקומיקס המקורית, דוגמת כוכב הלכת קריפטון ואביו של סופרמן, ג'ור-אל.
בין השנים 1940–1951 שודר תסכית רדיו בשם "הרפתקאות סופרמן" בדיבובו של באד קולייר כקריין הראשי.
בין השנים 1941–1943 הוקרנה בבתי הקולנוע סדרה בת 17 סרטוני אנימציה שיצר מקס פליישר, חלוץ בתחום האנימציה.
באד קולייר דיבב את דמותו של סופרמן גם בסדרה זו, והיא הייתה מועמדת לפרס אוסקר לסרט הקצר הטוב ביותר.
ב-1948 הופקה לבתי הקולנוע סדרת לייב אקשן בת 15 פרקים, שבה גילם קירק אלין את סופרמן.
שנתיים לאחר מכן הופקה סדרה נוספת בכיכובו, בשם "איש האטום נגד סופרמן", בת 15 פרקים.
בין השנים 1952–1958 שודרה סדרת הטלוויזיה "הרפתקאותיו של סופרמן" שהייתה הראשונה שתיארה את עלילותיו של סופרמן.
השחקן ג'ורג' ריבס גילם בה את סופרמן, והיא הגיעה ל-104 פרקים.
ב-1966 הופק מחזמר בברודוויי בשם "זה ציפור, זה מטוס, זה סופרמן" שזכה לביקורות טובות אך בוטל לאחר 129 הופעות.
בין השנים 1966–1969 שודרה סדרת אנימציה בת 68 פרקים קצרים בשם "ההרפתקאות החדשות של סופרמן" שהיוותה עיבוד למחזמר ויועדה לצופים צעירים, אך זכתה להצלחה בקרב כלל הצופים.
הצלחת הסדרה הובילה לאחר מכן לסדרת אנימציה נוספת, "סופר-חברים" מבית האנה ברברה (1973–1984), בה הופיע סופרמן לצד דמויות נוספות של גיבורי DC קומיקס נגד הארגון הרשע של לקס לות'ר.
הסדרה עצמה זכתה לשישה המשכים, ששודרו עד לשנת 1986.